ຮອງ ປະທານາທິບໍດີ ທຳພິທີ ສາບານໂຕ ເຂົ້າຮັບຕຳແໜ່ງ ໃຫ້ແກ່ທ່ານນາງ DeVos
ເປັນຄັ້ງທຳອິດ ໃນປະຫວັດສາດ ຂອງອາເມຣິກາ ທີ່ຮອງປະທານາທິບໍດີ ຈຳ​ເປັນຕ້ອງໄດ້ລົງ​ຄະ​ແນນ​ສຽງ ​ເພື່ອຮັບຮອງເອົາການ​ແຕ່ງຕັ້ງ ​ໃນ​ຄະນະ​ລັດຖະບານ.
ໃນວັນອັງຄານວານນີ້ ຮອງປະທານາທິບໍດີ ທ່ານ Mike Pence ໄດ້ທຳໜ້າທີ່ສາບານໂຕ ທ່ານນາງ Betsy DeVos ເຂົ້າຮັບຕຳແໜ່ງເປັນລັດຖະມົນຕີ ກະ ຊວງສຶກສາທິການ ຫຼັງ ຈາກ ທ່ານໄດ້ລົງຄະແນນສຽງໃນສະພາສູງ ທີ່ສະເໝີກັນ ເພື່ອຮັບຮອງເອົາ ຜູ້ທີ່ປະທານາ ທິບໍດີ ດໍໂນລ ທຣຳ ສະເໜີຊື່ ເຂົ້າຮັບຕຳແໜ່ງດັ່ງກ່າວ ທີ່ເປັນບັນຫານອງນັນນັ້ນ ມັນເປັນ ຄັ້ງທຳອິດ ໃນປະຫວັດສາດ ຂອງອາເມຣິກາ ທີ່ຮອງປະທານາທິບໍດີ ຈຳເປັນຕ້ອງໄດ້ລົງ ຄະແນນສຽງ ເພື່ອຮັບຮອງເອົາການແຕ່ງຕັ້ງ ໃນຄະນະລັດຖະບານ ທ່ານນາງ DeVos ໄດ້ປະຕິຍານ ຢູ່ໃນພິທີສາບານໂຕເຂົ້າຮັບຕຳແໜ່ງ ເມື່ອຕອນແລງ ວັນອັງຄານວານນີ້ ວ່າ ຕົນຈະ  ໃນຄຳ ສາບານໂຕ ທີ່ເປັນທາງການ ຂອງທ່ານນາງນັ້ນ ທ່ານນາງຍັງໄດ້ປະຕິຍານວ່າ ຈະປະຕິບັດພາລະກິດ ຂອງຫ້ອງການ ທ່ານນາງ ເປັນຢ່າງ ພິທີສາບານໂຕ ໄດ້ມີຂຶ້ນ ຢ່າງວ່ອງໄວ ແລະ ປາດສະຈາກຄວາມຊັກຊ້າໃດໆ ຍົກເວັ້ນ ແຕ່ສຽງດັງຂອງພວກກ້ອງຖ່າຍຮູບ ທັງຫຼາຍ ແລະ ອຸປະກອນຂອງສື່ມວນຊົນ ພາຍຫຼັງຈາກພິທີອັນສັ້ນໆ ໄດ້ສິ້ນສຸດລົງແລ້ວ ພວກຜູ້ຊົມກຸ່ມນ້ອຍກຸ່ມນຶ່ງ ຂອງຄອບຄົວ ແລະ ເພື່ອນມິດ ທ່ານນາງ DeVos ໄດ້ພາກັນ ຕົບມື ຢ່າງມີມາລະຍາດ ເມື່ອຕອນເຊົ້າຂອງມື້ວານນີ້ ສະມາຊິກສະພາສູງ ຈາກພັກຣີພັບບລີກັນ ສອງທ່ານ ໄດ້ລົງ ຄະແນນສຽງ ເຫັນພ້ອມກັບພັກເດໂມແຄຣັດ ໃນການຄັດຄ້ານ ຕໍ່ທ່ານນາງ DeVos ຜູ້ທີ່ ເປັນນັກຕໍ່ສູ້ ເພື່ອອະນຸຍາດໃຫ້ ຄອບຄົວທັງຫຼາຍ ນຳໃຊ້ກອງທຶນຂອງໂຮງຮຽນຫຼວງ ເພື່ອ ສົ່ງລູກຫຼານຂອງເຂົ້າເຈົ້າ ໄປໂຮງຮຽນເອກກະຊົນຕ່າງໆໄດ້ ຜົນການລົງຄະແນນສຽງ ແມ່ນ 50 ຕໍ່ 50 ສຽງ ກ່ອນທີ່ທ່ານ Pence ຈະຕ້ອງໄດ້ລົງຄະແນນສຽງຂອງທ່ານ ເພື່ອ ຕັດສິນຊີ້ຂາດ ອັນເປັນກົດຂອງລັດຖະທຳມະນູນ ທີ່ບັນຍັດໄວ້ ໃນເວລາ ທີ່ສະພາ ບໍ່ ສາມາດຕົກລົງກັນໄດ້ ນັ້ນ ສະມາຊິກສະພາສູງ ພັກຣີພັບບລີກັນ ທ່ານ Lamar Alexander ຈາກລັດ Tennessee ຜູ້ທີ່ເຄີຍຮັບໃຊ້ເປັນ ລັດຖະມົນຕີກະຊວງສຶກສາທິການ ຂອງປະທານາທິບໍດີ George H W Bush ເມື່ອຕົ້ນຊຸມປີ 1990 ກ່າວວ່າ  ທ່ານໄດ້ໂຕ້ຖຽງວ່າ ໂຄງການລິເລີ້ມການເລືອກໂຮງ ຮຽນ ທີ່ທ່ານນາງ DeVos ສະໜັບສະໜູນ ຈະນຳມາການແຂ່ງຂັນກັນ ໃນດ້ານການ ສຶກສາຂອງຫຼວງ ແລະ ຈະເຮັດໃຫ້ພວກນັກຮຽນ ຜູ້ທີ່ຄອບຄົວມີລາຍໄດ້ຕ່ຳ ມີໂອກາດ ເທົ່າທຽມກັນກັບ ພວກນັກຮຽນທີ່ມາຈາກຄອບຄົວທີ່ມີຊັບສິນພຽບພ້ອມ ສະມາຊິກສະພາສູງທ່ານນີ້ ກ່າວຕື່ມວ່າ